Таганрог хәрби-тарих музейы

Таганрог хәрби-тарих музейы — Таганрог ҡалаһындағы дәүләткә ҡарамаған беренсе музей, ҡаланың йәмле үҙәк районында, диңгеҙ ярына яҡын ғына, «ЮГ — Художестолы сүкеү» предприятиеһы администрация корпусының тәүге ҡатында урынлашҡан.

 Музей тарихы 
Музей коллекцияһын йыйыу 2004 йылдың 9 майында башлана: «Авто-Ретро Таганрог» клубы барлыҡҡа килә. Артабанғы осорҙа бер нисә берәмек авто- һәм мототехника булдырыла һәм яңыртыла, элекке хәленә ҡайтарыла. 2008 йылдан клуб эшмәкәрлеге концепцияһы хәрби-тарихи йүнәлеш ала. 2010 йылдың 6 майында даими эшләүсе экспозиция асыла. Был ваҡытта экспозиция иҫәбендә бер нисә мең экспонат була. 2012 йылдың июлендә «Таганрог хәрби-тарих музейы» исеме рәсми статус ала.

Музей янында хәрби-тарихи клуб эшләй, был клуб Дондағы Ростов, Воронеж, Волгоград, Новочеркасск, Киев, Одесса, Брест, Берлин һәм башҡа ҡалаларҙа хәрби баталияларҙы яңыртыуҙа ҡатнаша.

2014 йылдың 25 октябрь төнөндә «ЮГ — Художестволы сүкеү» предприятиеһының музей урынлашҡан өс ҡатлы администрация бинаһы тулыһынса янып юҡҡа сығаСобств. корр. В Таганроге сгорел первый частный военно-исторический музей  // Русская планета. — 2014. — 25 окт.Собств. корр. В Таганроге полностью сгорел музей Великой Отечественной войны // bloknot-taganrog.ru. — 2014. — 25 окт..
Янған музейға ярҙам итеү өсөн 2014 йылдың ноябрендә ҡала мәҙәниәт Һарайында шәфҡәтлек концерты үткәрелә, ә 2 декабрҙә Таганрог йәштәр үҙәгендә Нонна Малыгинаның йәштәр театры спектакле премьераһы булаДемидов А. В Таганроге состоится спектакль в поддержку военно-исторического музея // www.ruffnews.ru. — 2014. — 2 дек..

 Музей экспозицияһы 

 Авто- һәм мототехника 
 Йөк машинаһы ГАЗ_АА
 Еңел внедорожник (бөтә ерҙән дә үтә алыуға эйә автомобиль) ГАЗ-67Б, ГАЗ-67 ,ГАЗ_АА
 Бронялы автомобиль БА-64
 Автомобиль Opel P4
 Автомобиль Opel Olympia
 Мотоцикл ТИЗ-АМ-600
 Мотоцикл ИМЗ_М-72
 Мотоцикл BMW R12
 Мотоцикл Victoria Aero
 Мотоцикл NSU 251OSL

 Ҡорал макеттары 
 Шпагин пистолет-пулемёты (ППШ-41)
 Судаев пистолет-пулемёты (ППС-42, ППС-43)
 Токаревтың үҙе зарядланыусы винтовка (СВТ-40)
 Томпсон пистолет-пулемёты
 Мосин винтовкаһы
 Наган системаһы револьверы
 Пистолет ТТ-30, ТТ-33
 Макаров пистолеты
 Авиация пушкаһы ВЯ-23
 Дегтярёв пехота пулемёты (ДП-27)
 Дегтярёв танк пулемёты (ДТ)
 Дегтярёв танкка ҡаршы мылтығы (ПТРД)
 Симонов танкка ҡаршы мылтығы (ПТРС)
 Пулемёт MG-34
 Пистолет-пулемёт MP-40
 Винтовка Mauser 98k
 Пистолет Mauser C96
 Пистолет Walther P38
 Пистолет Parabellum

 Башҡа экспонаттар 
Һуғыш припастары макеттары, һалҡын ҡорал, форма, документтар, фронт көнкүреше әйберҙәре һәм башҡа ҡомартҡылар.

 Галерея 

 Иҫкәрмәләр 

 Һылтанмалар 
 Официальный сайт Таганрогского военно-исторического музея 

Категория:Рәсәйҙең хәрби-тарих музейҙары
Категория:Таганрог музейҙары
Категория:Бөйөк Ватан һуғышы музейҙары